text: [{"text_idx": "#000007", "text": "\u2013 Vit eru sera fegin um, at vit kunnu bjo\u0301\u00f0a limum okkara eitt gott og trygt umhv\u00f8rvi og samstundis vera vi\u00f0 til at fyribyrgja doping i\u0301 f\u00f8royska fitnessheiminum, siga eigararnir av V\u00e6lveru Fitness.\n\u2013 Okkara endama\u0301l vi\u00f0 fitness er at seta sjo\u0301neykuna a\u0301 go\u0301\u00f0a heilsu, og vi\u00f0 ny\u0301ggja samstarvinum vi\u00f0 I\u0301SF eru vit vi\u00f0 til at gera vart vi\u00f0 trupulleikan, ta\u0301 ta\u00f0 sny\u0301r seg um doping i\u0301 fitnessumhv\u00f8rvi. I\u0301 Danmark hevur doping veri\u00f0 ein sto\u0301rur trupulleiki i\u0301 langa ti\u0301\u00f0, og ta\u00f0 hevur f\u00f8rt vi\u00f0 s\u00e6r, at fleiri fo\u0301lk ikki hava kent seg heilt trygg i\u0301 venjingarmi\u00f0st\u00f8\u00f0um. Ju\u0301st sli\u0301kar trupulleikar vilja vit sleppa undan i\u0301 V\u00e6lveru Fitness, og ti\u0301 hava vit valt at samstarva vi\u00f0 I\u0301SF og Anti Doping Danmark, siga eigararnir."}, {"text_idx": "#000008", "text": "Avtalan millum V\u00e6lveru Fitness og I\u0301SF merkir, at st\u00f8rri dentur ver\u00f0ur lagdur a\u0301 at fyribyrgja doping \u2013 ta\u00f0 veri\u00f0 seg upp a\u0301 ymsar ma\u0301tar. Ty\u0301dningarmiklasta endama\u0301li\u00f0 vi\u00f0 hesi avtaluni er, at V\u00e6lvera Fitness saman vi\u00f0 \u00f8\u00f0rum venjingarmi\u00f0st\u00f8\u00f0um i\u0301 F\u00f8royum kunnu saman taka fra\u0301st\u00f8\u00f0u, ta\u0301 ta\u00f0 sny\u0301r seg um doping og fitness. Eisini vilja vit vera vi\u00f0 til at stu\u00f0la og hja\u0301lpa teimum, sum hava lati\u00f0 seg freista\u00f0 av doping, og vi\u0301sa teimum a\u0301 eina tryggari venjingarlei\u00f0 \u2013 uttan doping."}, {"text_idx": "#000009", "text": "\u2013 Vit v\u00e6nta avgj\u00f8rt, at allar venjingarmi\u00f0st\u00f8\u00f0irnar i\u0301 F\u00f8royum fara at bli\u0301va partur av Anti Doping Danmark gj\u00f8gnum I\u0301SF, solei\u00f0is at vit \u00f8ll kunnu hja\u0301lpa limunum til at hugsavna seg um go\u0301\u00f0a heilsu og venjing, og samstundis fyribyrgja, at doping ver\u00f0ur ein eins sto\u0301rur trupulleiki og hann er i\u0301 Danmark, siga eigararnir."}, {"text_idx": "#000010", "text": "I\u0301SF fegnast um at enn ein venjingarmi\u00f0st\u00f8\u00f0 hevur gj\u00f8rt samstarvsavtalu vi\u00f0 Antidoping Danmark."}, {"text_idx": "#000011", "text": "\u2013 Ta\u00f0 er av sto\u0301rum ty\u0301dningi, at venjingarmi\u00f0st\u00f8\u00f0irnar taka hendan spurningin i\u0301 a\u0301lvara, ta\u0301 ta\u00f0 sny\u0301r seg um at fyribyrgja doping. Vit hava t\u00f8rv a\u0301 at hava sunnar fyrimyndir og vi\u00f0 samstarvsavtaluni vi\u00f0 V\u00e6lveru er eitt ty\u0301\u00f0andi fet tiki\u00f0 i\u0301 arbei\u00f0num at fyribyrgja doping. I\u0301SF vo\u0301nar og vantar, at hinar venjingarmi\u00f0st\u00f8\u00f0irnar eisini fara at gera eina samstarvsavtalu vi\u00f0 Antidoping Danmark"}, {"text_idx": "#000013", "text": "13 ny\u0301ggir venjarir fingi\u00f0 pro\u0301gv!"}, {"text_idx": "#000014", "text": "A\u0301 myndini si\u0301ggjast luttakararnir, sum vo\u0301ru a\u0301 venjaraskei\u00f0i\u00f0 hja\u0301 I\u0301SF i\u0301 vikuskiftinum. Seinasta vikuskifti\u00f0, 30. september & 01. oktober skipa\u00f0i [...]"}, {"text_idx": "#000016", "text": "Hevur tu\u0301 hug at f\u00f8rleikamenna teg, at fa\u0301a eitt netverk tv\u00f8rtur um i\u0301tro\u0301ttagreinar og fa\u0301a i\u0301bla\u0301stur til komandi kappingara\u0301r? So [...]"}, {"text_idx": "#000018", "text": "Fa\u0301 PULSIN upp eina fer\u00f0 um vikuna I\u0301SF og Glasir eru farin i\u0301 samstarv um at bjo\u0301\u00f0a n\u00e6mingum a\u0301 Glasi [...]"}]